sasicodes/solvari-1 huggingface dataset:
ஒரு பொருளுக்கு ஒரு முறைக் கொடுத்தால் போதும் கொடுத்தவற்றிற்கு மீண்டும் கொடுக்கத் தேவையில்லை என்பதற்கு தெளிவான சான்று இல்லாத நிலையில் ஆண்டுதோறும் கொடுக்க வேண்டும் என்று நபித்தோழர்கள் சொல்லியுள்ளார்கள் என்றால் நபிஸல் காலத்திலும் அதுதான் நடைமுறையில் இருந்துள்ளது என்பதற்கு இதை விட வேறு சான்று தேவையில்லை
மறைந்த அஷ்ஷைக் அப்துல்லாஹ் பின் பாஸ் அவர்கள் சில ஆண்டுகளுக்கு முன் ருகூஃவிற்கு பிறகு எழுந்து மீண்டும் கைகளை கட்டிக் கொள்வது சுன்னத் என்ற ஒரு கருத்தை வெளியிட்டார்கள்
அதற்கு மறுப்பெழுதிய இன்றைய ஜகாத் சர்ச்சை அறிஞர் காலாகாலமாக எந்த ஒரு மக்களிடமும் நடைமுறையில் இல்லாத ஒன்றை இன்று புதிதாக ஒருவர் சொல்கிறார் என்றால் இவரது கருத்தை விட காலாகாலமாக மக்களிடம் நடைமுறையில் இருப்பதே மேல் என்று தனது பதிலில் குறிப்பிட்டிருந்தார்
ஒரு சுன்னத்தான காரியத்தை தீர்மானிப்பதற்கே இதுதான் சிறந்த அளவுகோல் என்று அவரது அறிவு ஒப்புக்கொள்கின்றதென்றால் ஒரு கடமையை தீர்மாணிப்பதற்கு மட்டும் அவரது அறிவு அவரது கருத்தை ஒப்புக் கொள்ளவில்லையா
நபி ஸல் அவர்களிடமிருந்து பாடம் படித்த நபித் தோழர்கள் ஜகாத்தை ஆண்டுதோறும் கொடுக்க வேண்டும் என்றுதான் விளங்கி வைத்திருந்தார்கள்
எந்த ஒரு நபித்தோழரும் ஒருபொருளுக்கு ஒரு முறை ஜகாத் கொடுத்தால் போதும் என்று சொல்லவில்லை ஏனெனில் நபிஸல் அப்படி நடைமுறைப்படுத்தவில்லை
எனவே நமது மொத்த சொத்திற்கும் நமது அத்தியாவசிய தேவைகள் போக மீதமுள்ளதற்கு ஆண்டுதோறும் கணக்கிட்டு ஜகாத் வழங்குவதுதான் இஸ்லாமிய நடைமுறையாகும்
மறுமையை நம்பி இவ்வுலக வாழ்க்கையில் ஆஸ்திகர்கள் நஷ்டத்தை ஏற்படுத்திக் கொள்கின்றனரே என்று நாஸ்திகர்கள் கேட்டால் மனிதக் கரங்களால் உருவாக்கப்பட்ட மதங்களை நம்பி மூடநம்பிக்கைகளில் மூழ்கி துறவற வாழ்க்கையையும் அனாச்சாரங்களைக் கொண்ட தடைகளையும் தாங்களாக ஏற்படுத்திக் கொண்ட மதவாதிகளே நீங்கள் குறிப்பிட்டிருப்பது போல் இவ்வுலக வாழ்க்கையயும் நஷ்டப்படுத்திக் கொள்கின்றனர் மறுவுலக வாழ்க்கையையும் நஷ்டப்படுத்திக்கொள்கின்றனர்
மாறாக இறை கொடுத்த நேரான வாழ்க்கை நெறியை முறையாகக் கடைபிடித்து ஒழுகிறவர்கள் இவ்வுலக வாழ்க்கையின் இன்பங்களை முறையாக முழுயாக அனுபவித்து வருகின்றனரே அல்லாமல் அவற்றில் எதனையும் அவர்கள் இழக்க வில்லை நஷ்டப்படுத்திக் கொள்ள வில்லை என்பதையும் தெளிவுபடுத்தி இருந்தோம்
நாஸ்திகர்கள் இவ்வுலக வாழ்க்கையை நஷ்டப்படுத்திக் கொள்ளாவிட்டாலும் முழுமையான சுவையோடு அவற்றை சுவைப்பவர்களாக இல்லை என்பதோடு மறுமை வாழ்க்கையை மற்றிலுமாக நஷ்டப்படுத்திக் பெரும் துன்பத்தில் மாட்டப் போகிறார்கள் என்பதே உண்மையாகும்
நாஸ்திகத்தை விட்டு விடுபட்டும் மதங்களை விட்டு நீங்கியும் இறை கொடுத்த மறைவழி ஒன்றையே ஆதாரமாகக் கொண்டு அது காட்டும் நேர்வழி நடப்பவர்கள் மட்டுமே இவ்வுலக வாழ்க்கையின் சுவையை முழுமையாகச்சுவைத்து வாழ்வதோடு மறுமையில் எல்லையில்லா பேரின்பத்தை அடைந்து அனுபவிக்கும் பாக்கியவன்களாக இருக்கிறார்கள்
காரணம் இறை கொடுத்த மறைவழி என்பதே இவ்வுலகிலும் மறுவுலகிலும் மனிதன் பெறவேண்டிய அனைத்துப் பாக்கியங்களையும் தவறாது முழுமையாகப் பெற்று முழுமையான நிறைவான வாழ்வு வாழ்வதற்குரிய தன்னிகரில்லா ஒரே வழியாகும்வாழ்க்கை நெறியாகும்
இந்நிலையில் குறைமதி படைத்த மனிதன் இறைவன் படைத்த மனிதக்கருவியை இயக்க படைத்த இறை கொடுத்த மறைவழி விட்டு அதே குறை மதியைக் கொண்டு நாஸ்திக வழியையோ அல்லது மதவழியையோ அமைத்துக் கொண்டால் இந்த மனிதக் கருவி உருப்படுமா
மனிதன் தனது மனித அபிப்பிராயங்களை நீக்கி இறை ஆணைக்குக் கட்டுப்பட்ட வாழ்க்கை வாழ்வது கொண்டே இங்கும் மறுமையிலும் வெற்றி பெறமுடியும்
இப்போது நாஸ்திகர்கள் அவர்கள் வெகுவாக முக்கியத்தும் கொடுக்கும் இவ்வுலக வாழ்க்கையையும் முழுச்சுவையோடு மனமகிழ்வோடு அனுபவிக்கும் நிலையில் இல்லை
நம்பிக்கை சம்பந்தப்படாத எந்த ஒரு முயற்சியும் மனிதனிலிருந்து வெளிப்படுவதில்லை அந்த அளவு மனித இரத்தத்தோடு ஊறியதாக நம்பிக்கை திகழ்கிறது
பெரும் செல்வந்தன் ஒருவன் ஒரு ஏழையைப் பார்த்து உனது மகன் படிப்பு விஷயத்தில் நான் பண உதவி செய்கிறேன் என்று வாக்களித்து விட்டாலே போதும் இன்னும் அவன் வாக்களித்த படி உதவி அளிக்கவில்லை ஆயினும் அந்த ஏழைக்கு அந்த உறுதிமொழியிலுள்ள நம்பிக்கை எவ்வளவோ மன ஆறுதலையும் நிம்மதியையும் தருகிறது
நோயால் துன்பப்படும் ஒரு நோயாளி டாக்டரிடம் சென்று காட்டி சிகிச்சை பெற்றுக் கொண்ட மாத்திரத்தில் அவனில் ஏற்படும் நம்பிக்கை பாதி நோயை குணப்படுத்திவிடுகிறது
ஒரு கல்லை மனித கரங்களால் செதுக்கப்பட்ட ஒரு சிலையை தெய்வமாக நம்பி அதனிடம் வேண்டுதல் செய்வது கொண்டு எவ்வளவோ மன ஆறுதலையும் அமைதியையும் அடைகிறான் மனிதன்
மூடநம்பிக்கைகளில் மூழ்குவதற்கும் அவற்றை விடாப்பிடியாக பிடித்துக்கொண்டு தொங்குவதற்கும் அடிப்படைக் காரணமே அவனது மன அமைதியேயாகும்
ஆக மனிதன் கொள்ளும் நம்பிக்கை அது நன்னம்பிக்கையாக இருந்தாலும் சரி அல்லது மூட நம்பிக்கையாக இருந்தாலும் சரி அவனது பிரச்சினைகள் அல்லது நோய்கள் தீர்ந்து போகும் என்று உள்ள ஆறுதலைப் பெற்றுத்தந்து மனநிம்தியை அளிக்கிறது
தனது துன்பங்களிலும் நோய்களிலும் இன்னும் இது போன்ற பிரச்சினைகளிலும் தனக்கு உதவி செய்யக்கூடிய ஒரு தெய்வீக சக்தி இருக்கிறதென்ற நம்பிக்கையானது ஆஸ்திகர்களின் வாழ்வில் ஏற்படும் சிக்கல்களில் மன ஆறுதலையும் நிம்மிதியையும் தருவதை யாரும் மறுக்க முடியாது
ஆஸ்திகர்களுக்கு இவை அனைத்திலும் தமக்கு உதவி செய்யக்கூடிய தெய்வீக சக்திகள் இருக்கின்றன என்ற நம்பிக்கயானது அவர்களது பிரச்சனைகளில் பாதி தீர்ந்து விட்டது போன்ற மன ஆறுதலையும் நிம்மதியையும் தருகிறது
நாஸ்திகர்களைப் பொறுத்தமட்டில் அப்படிப்பட்ட சக்திகளில் நம்பிக்கை இல்லாததால் அவர்களது வாழ்க்கைப் பிரச்சனைகளை அவர்களே தீர்த்துக் கொள்ளவேண்டும் என்ற மன உறுத்தல் அதேசமயம் அவர்கள் அடுத்தடுத்து ஊக்கத்துடன் உழைத்தாலும் மனித சக்திகளை மீறிய பிரச்சினைகளில் அவர்களால் ஒன்றும் சாதிக்க முடியாது தோல்வி ஏற்படும்
இதுவே உண்மையாகும் ஆக நாஸ்திகர்களைவிட ஆஸ்திகர்களே இவ்வுலக வாழ்க்கையை நிம்மதியுடனும் சந்தோஷத்துடனும் அனுபவிக்க முடிகிறதென்ற உண்மையை நாஸ்திகர்களும் மறுக்க முடியாது
நம்பிக்கை நன்னம்பிக்கையாக இருந்தாலும் மூட நம்பிக்கையாக இருந்தாலும் மனித வாழ்வில் ஏற்படும் பிரச்சனைகளில் அந்த நம்பிக்கை நல்ல விளைவை ஏற்பத்தினாலும் நன்னம்பிக்கையும் மூட நம்பிக்கையும் சமமாக மாட்டா
மூட நம்பிக்கைகள் கல்லையும் மண்ணையும் தன் கைகளால் செதுக்கிய சிலைகளையும் இறந்துபோன நல்லடியார்களையும் மிருகங்களையும் பட்சிகளையும் தெய்வசக்திகள் பெற்றவையாகபெற்றவர்களாக நம்புவதாகும்
இந்த மூடநம்பிக்கைகள் படைத்த இறைவனுக்கு இணைவைக்கும்பெரும் குற்றங்களாக இருப்பதால் அவை கொண்டு இவ்வுலகில் மனிதனது பல பிரச்சனைகளில் அவனுக்கு மன நிம்மதியையும் ஆறுதலையும் தந்தாலும் மறுமையில் அதனால் அவன் பெரும் நஷ்டத்திற்கு ஆளாகிறான்
ஆயினும் ஒரு மனிதன் ஒரு பத்து ரூபாயைத் திருடிப் பெற்றுக் கொண்டு ஒரு ஹோட்டலுக்குச் சொன்று சாப்பிட்டால் அவனது பசி நீங்கத்தான் செய்யும்
கஷ்டப்பட்டு உழைத்து பெறும் ரூபாயைக் கொண்டு பெறும் அனைத்து பலன்களையும் திருடிப் பெற்ற ரூபாயைக் கொண்டு அடைந்து கொள்ள முடியும்
எனவே நாஸ்திகர்கள் மக்களுக்கு திருட்டு மூலம் பணம் சேர்க்க முயல வேண்டாம் கஷ்டப்பட்டு உழைத்து பணம் சேர்க்க முயலுங்கள் என்று அறிவுரை கூற வேண்டுமேயல்லாது
ரூபாய் இருப்பதால் தானே மனிதன் திருடுகிறான் ரூபாய் நோட்டுக்களை எரித்து இல்லாமல் ஆக்கிவிட்டால் மனிதன் திருட்டு என்ற தீங்கில் ஈடுபட மாட்டான் என அறிவுரை பகர்வது அறிவுடைமையாகாது என்பதை நாஸ்திகர்கள் நிச்சயமாக மறுக்க முடியாது
இதேபோல் மனிதன் நன்னம்பிக்கை கொண்டாலும் மூட நம்பிக்கை கொண்டாலும் அந்த நம்பிக்கையானது பல விஷயங்களில் அவனுக்கு மன ஆறுதலையும் நிம்மதியையும் தரத்தான் செய்கிறது
இன்னும் பல நோய்களில் மக்களிலிருக்கும் மூட நம்பிக்கை காரணமாக சிகிச்கை செய்யாமல் உயிரிழைப்பை ஏற்படுத்துவது மூட நம்பிக்கைகள் காரணமாக இவ்வுலகில் பொருள் நஷ்டத்தையும் உயிர் நஷ்டத்தையும் ஏற்படுத்துவது போன்ற மூட நம்பிக்கைளைச் சுட்டிக்காட்டி நாஸ்திகர்கள் நமது கூற்றை மறுக்கலாம் ஆயினும் அந்த நிலைகளிலும் தெய்வ சித்தப்படியே காரியங்கள் நடக்கின்றன என்ற நம்பிக்கை அவர்களுக்கு மன ஆறுதலையும் நிம்மதியையும் அளிக்கின்றது
எனவே தனது கஷ்ட நஷ்டங்களில் தனக்கு உதவி செய்யும் தெய்வீக சக்திகள் உண்டு என்ற நம்பிக்கை மனிதனுக்கு மன ஆறுதலையும் நிம்மதியையும் தருகிறது என்பது நாஸ்திகர்களும் மறுக்க முடியாத உண்மையேயாகும்
ஆயினும் மக்கள் கொண்டுள்ள மூட நம்பிக்கைகளை மக்களது உள்ளங்களில் இருந்து அகற்றி நன்னம்பிக்கையாளர்களாக அவர்கள் வாழ அவர்களுக்கு அறிவுரை பகர வேண்டும்
பின்னால் அதன் விளைவை அனுபவித்தே ஆக வேண்டும் என்பது போல் படைத்த இறைவன் மீது வைக்கவேண்டிய நம்பிக்கையை படைக்கப்பட்ட படைப்புகள் மீது கல்லிலும் மண்ணிலும் இறந்து மண்ணில் அடக்கப்பட்டவர்கள் மீதும் மற்றும் பிராணி பட்சிகளிலும் வைப்பது குற்றம்
அப்படிப்பட்ட மூட நம்பிக்கைகள் இவ்வுலக வாழ்க்கையில் மனநிம்தியும் ஆறதலையும் அளித்தாலும் படைத்த இறைவனது கோபத்திற்கு ஆளாகி மறுமையில் மாபெரும் நஷ்டவாளி ஆகி நரகில் புக நேரிடும் எனபதை உணர்த்தவேண்டும்
மூட நம்பிக்கைகளை முற்றாக நீக்கிடப்பாடுபடும் அதே வேளை படைத்த அந்த ஒரே இறைவன் மீது நன்னம்பிக்கை வைக்கவும் அறிவுறுத்த வேண்டும்
இதுவரை நாம் விளக்கியதிலிருந்து மனிதனில் ஏற்படும் நம்பிக்கை காரணமாக இறைவனையும் மறுமையையும் மறுக்கும் நாஸ்திகர்களை விட இறைவனையும் மறுமையையும் நம்பும் ஆஸ்திகர்களே இவ்வுலகில் மன ஆறுதலுடனும் நிம்மதியுடனும் வாழ முடிகின்றது
அந்த நம்பிக்கை படைத்த இறைவன் மீது மட்டும் வைக்கும் நன்னம்பிக்கையாக இருந்தால் இவ்வுலகில் நிம்மதியான சந்தோசமான வாழ்க்கையை அளிப்பதோடு மறுமையிலும் ஈடில்லா வெற்றியையும் இணையில்லா உன்னத வாழ்க்கையையும் அளிக்கிறது
ஆக இறைவனைப் பற்றிய மறுமையைப் பற்றிய நம்பிக்கை என்ற அடிப்படையில் இவ்வுலகில் நாஸ்திகர்களை விட ஆஸ்திகர்களே அதிஷ்டசாலிகள் என்பதை உணர்ந்து கொண்டீர்கள்
அதிலும் குறிப்பாக இஸ்லாமிய மார்க்கநெறிப்படி ஒரே இறைவனில் மட்டும் நம்பிக்கை வைப்பவர்கள் இவ்வுலகிலும் பூரண மன நிம்மதியைப் பெறுகின்றனர்
எனவே இறை நம்பிக்கையால் கண் முன் காணும் இவ்வுலக வாழ்க்கையை ஆஸ்திகர்கள் நஷ்டப்படுத்திக் கொள்ளவில்லை என்பதை விரிவாகப் பார்த்தோம்
இனி இஸ்லாமிய இறை நம்பிக்கையின்படி செயல்படுத்தப்படும் செயல்களினால் மனிதன் இவ்வுலக வாழ்க்கையில் தனது பங்கை நஷ்டப்படுத்திக் கொள்கிறானா
ஆயினும் எப்படியோ இஸ்லாமிய சமுதாயத்திற்குள்ளும் புகுந்து கொண்டுள்ள புரோகிதர்கள் அந்தத்தொழுகையில் இவர்களாக பல வீணான விதிகளை அமைத்துக் கொண்டு செயல்படுத்தி வருவதால் எளிதாக உள்ள தொழுகையை மிகக் கஷ்டமான ஒரு செயலாக உருமாற்றப்பட்டுள்ளது
அதன் காரணமாக முஸ்லிம் சமுதாயத்தின் பெரும்பான்மையினர் அந்த ஐங்கால தொழுகையை விட்டு விட்டு தங்களை முஸ்லிம்கள் என மனப்பால் குடித்துக் கொண்டிருக்கின்றனர்
தொழுகை இல்லாதவர்களை அல்லாஹ் முஸ்லிம்களாக ஏற்றுக்கொள்ளப் போவதில்லை என்பதற்குப் பல குர்ஆன் வசனங்களும் ஹதீஸ்களும் போதிய சான்றுகளாக இருக்கின்றன
நபி வழியில் அமைந்துள்ள தொழுகை நிறைவேற்றுவதற்கு மிகவும் எளிதாக இருப்பதோடு அது மனிதனின் உள்ளத்தில் உள்ள தீய எண்ணங்களை அகற்றி மானக்கேடான பாவகரமான செயல்களை விட்டும் அவனைப் பாதுகாக்கிறது
இன்று முஸ்லிம் சமுதாயத்திலுள்ள பெரும்பான்மையினர் மூட நம்பிக்கைகளிலும் பாவகரமான செயல்களிலும் மனித சமுதாயத்தின் அமைதிக்குப் பங்கம் விளைவிக்கும் காரியங்களிலும் மூழ்கியுள்ளதற்கு அடிப்படைக்காரணம் அவர்கள் ஐங்கால தொழுகையை நிறைவேற்றாமல் அதில் பொடுபோக்காக இருந்து வருவதுதான்
மற்ற மதவாதிகளைப் போல் முஸ்லிம்களிலுள்ள பெரும்பான்மையினரும் மதவெறி கொண்டு மனித அமைதிக்குப் பங்கம் விளைவிக்கத் துணிவதற்குக் காரணம் ஐங்கால தொழுகையைக் கடைபிடிப்பது கொண்டு அவர்கள் அடைந்து கொள்ள வேண்டிய மனித அந்தஸ்தை அடைந்து கொள்ளத் தவறியதுதான்
மனிதன் மனிதனாக வாழும் பக்குவத்தை ஐங்காலத் தொழுகை தரவேண்டுமென்றால் அது இறைவனால் வழிகாட்டப்பட்டு நபி ஸல் அவர்களால் தொழுதுகாட்டப்பட்ட முறையில் கண்டிப்பாக அமைந்திருக்க வேண்டும்
மனித அபிப்பிராயங்கள் நுழைக்கப்பட்டு மனிதர்களாக உண்டாக்கிக் கொண்ட தொழுகை முறைகள் இறைவனால் ஏற்றுக்கொள்ளபடவும் மாட்டா மனிதப் பக்குவத்தையும் தரமாட்டா
ஐங்கால தொழுகைகளை நிறைவேற்றுவதற்கு முன் நீரினால் ஒளூ செய்வது கொண்டு ஒரு தொழுகையாளி தனது உறுப்புகளில் அசுத்தம் சேர வாய்ப்புகள் அதிகமுள்ள பகுதிகளைச் சுத்தம் செய்து கொள்கிறார்
இது அவரது ஆரோக்கிய வாழ்க்கைக்கு வழிவகுப்பதை நிச்சயமாக நாஸ்திகர்கள் மறுக்க முடியாது அதல்லலாமல் தொழுகையில் கடைபிடிக்கப்படும் செயல் முறைகள் மனித உடலுக்கு ஆரேக்கியத்தைத் தரும் தேகப்பயிற்சி முறையில் அமைந்திருப்பதையும் நாஸ்திகர்களால் மறுக்க முடியாது
மதவாதிகளால் உருவாக்கப்பட்டுள்ள உடல் அசைவின்றி அமைதியாக ஓரிடத்தில் அமர்ந்து நிஷ்டையில் மூழ்குவதை இஸ்லாம் வழிபாடாக ஏற்றுக் கொள்ளவில்லை
ஐங்கால தொழுகைகள் மனித உள்ளத்திற்கும் உடலுக்கும் ஆரோக்கியத்தையும் வலுவையும் தருகின்றன என்பதை நடுநிலையாளர்கள் மறுக்கமுடியாது
கடவுளின் பெயரால் மக்களில் ஏற்றத்தாழ்வை ஏற்படுத்தி ஹரிஜனங்களை உயர் ஜாதிக்காரர்கள் மனிதனை மனிதனே இழிவுபடுத்தும் சாதிவேற்றுமை கொடுமைப்படுத்தும் மனித நேயத்திற்கு முரண்பட்ட கொடுஞ்செயலை சகிக்க முடியாமைதான் தமிழகத்தில் நாஸ்திகம் வளரக் காரணமாயிற்று
ஹரிஜன மக்கள் கோவில் பூசாரிகளாக ஆவது ஆகாத செயல் என்பது ஒரு புறமிருக்க அவர்கள் கோவிலுக்குள்ளே நுழைவதும் அனுமதிக்கப்படாத செயலாக இருந்து வருகிறது
ஆனால் அந்த ஹரிஜனங்களில் ஒருவர் இஸ்லாத்தை தனது வாழ்க்கை நெறியாக ஆக்கிக் கொண்டால் ஹரிஜன் என்ற கீழ் சாதிக்காரன் நிலைமாறி பள்ளியினுள் நுழைந்து மற்ற முஸ்லிம்களோடு தோளோடு தோள் காலோடு கால் இணைந்து நின்று தொழும் சம அந்தஸ்தைப் பெற்றுக்கொள்கிறார்
அவர் முன் வரிசையில் நின்று தொழும் நிலையில் சுஜூது செய்யும்போது அவரது கால்கள் இருந்த இடத்தில் பின் வரிசையில் நின்று தொழும் ஒரு செல்வாக்குள்ள பெரும் பணக்கார முஸ்லிமின் நெற்றிபடும் நிலையைக் காணமுடியும்
அந்த ஐங்கால தொழுகைகளைத் தொழாமல் இருப்பதால் தான் இன்று பெரும்பான்மை முஸ்லிம் சமுதாயத்தவர் தங்களுக்குள் ஒற்றுமை இல்லாமல் பிளவுபட்டு சீரழிந்து வருகின்றனர்
இஸ்லாத்தைத் தழுவிய ஒரு ஹரிஜன வகுப்பைச் சார்ந்தவர் மற்றவர்களுக்கு இமாமாக நின்று தொழ வைக்கும் முறைகளை முறையாகக் கற்று கொள்வாரேயானால் அவர் பரம்பரை முஸ்லிம்களுக்கு முன் நின்று இமாமாக தொழுகை நடத்தும் வாய்ப்பையும் அடைந்து கொள்கிறார்
அவர் வேதத்தைக் கற்றுக் கொள்வதற்கும் கற்றுக்கொண்டதை செயல்படுத்துவதற்கும் தகுதி இருந்தால் முஸ்லிம்களுக்குத் தலைமை தாங்கும்வதற்கும் இஸ்லாத்தில் தடையேதும் இல்லை
இந்த வகையில் மனிதர்களிடையே மதவாதிகளால் உருவாக்கப்பட்டுள்ள ஜாதி வேற்றுமைகளையும் ஏற்றத் தாழ்வையும் அகற்றி மனித சமுதாயமே சமத்துவ நிலையில் செயல்படும் அரிய வாய்ப்பை இஸ்லாமிய வாழ்க்கை நெறியில் பிரதான கடமையாக அமைந்துள்ள ஐங்கால தொழுகை பெற்றுத் தருகிறது என்பதை நாஸ்திகர்கள் மறுக்க முடியுமா
ஆள்பவன்ஆளப்படுபவன் ஏழைபணக்காரன் கருப்பன்வெள்ளையன் படித்தவன்படிக்காதவன் உயர் ஜாதியான்தாழ்ந்த ஜாதியான் போன்ற ஏற்றத் தாழ்வுகளையும் இன மொழி பிரதேசம் நாடு போன்ற பாகுபாடுகளையும் ஒழித்து மனிதன் என்றாலே ஓரினம் ஓரிறைவனை மட்டுமே வணங்கக் கடமைப்பட்டவன் என்ற சிந்தனையை வளர்த்து சமத்துவ சமுதாய அமைய ஒற்றுமை ஓங்க சாந்தி நிலவ தரணி சிறக்க இத்தொழுகைமுறை வழி வகுக்கிறது என்பதையும் நாஸ்திகர்கள் சிந்திக்கக் கடமை பட்டவர்களாக இருக்கிறார்கள்
முஸ்லிம்கள் அனைவரும் ஐங்காலத் தொழுகைகளைத் தவறாது தங்கள் மஹல்லா ஊர் மஸ்ஜிதுகளுக்கு வந்து ஜமாஅத்தாக தொழுது வரும்போது அந்தப் பகுதியில் ஒரு தளபதிக்கு கட்டுப்பட்டு நடக்கும் ஒரு சிறந்த படையே இருக்கிறது என்பதை யாரால் மறுக்க முடியும்
எதிரிகள் தாக்கம் அபாயம் இருக்கிறது எனவே படைவீரர்கள் உஷாராக இருக்க வேண்டும் என்ற எச்சரிக்கையோ படைவீரர்களில் யாரும் விடுப்பில் செல்லக் கூடாது விடுப்பில் சென்றுள்ளவர்கள் அனைவரும் உடன் படைக்கு வந்து சேர வேண்டும் என்ற அறிவிவிப்போ இன்றி எப்போதும் தயாராக இருக்கும் இப்படை போன்று வேறொரு படையை யாரால் காட்ட முடியும்
தினசரி ஐங்கால தொழுகைகளிலும் ஆஜராவது எவ்வித முன் அறிவிப்புமின்றி தயாராக இருக்கும் வாய்ப்பை அளிக்கிறது என்பதை மறுக்க முடியுமா
ஆண்டுக்கொரு முறை ஊர்வலம் நடத்தி மாற்றாரின் உள்ளங்களில் வீண் சந்தேகங்களையும் குரோத உணர்வையும் வளர்க்காமல் அன்றாட அனுஷ்டானத்தின் மூலம் விரோதிகளுக்கும் சந்தேகத்தை ஏற்படுத்தாமல் அதே சமயம் எதிரிகளின் தாக்குதல்களை எந்தச் சமயத்திலும் முறியடிக்கும் தயார் நிலையிலும் இருக்கும் வாய்ப்பை இத்தொழுகை முறை அளிக்கிறது
அதல்லாமல் அன்றாட நாட்டு நடப்பையும் மஹல்லா ஊர் நிலைகளையும் அறிந்தவர்கள் அறியாதவர்களுக்கு அறியத் தரும் நல்ல சந்தர்ப்பத்தையும் அளிக்கிறது
அதல்லாமல் தங்கள் எஜமானன் அல்லாஹ்வின் கட்டளைப்படி அவனுக்கு அடிபணிந்து நடந்ததற்காக மறுமையில் அவர்கள் அடையப்போகும் பாக்கியங்களை ஏட்டில் எழுதி முடிக்க முடியாது
இப்படி எண்ணற்ற பலன்களைத் தரும் தொழுகையை நிறைவேற்றுவதில் முஸ்லிம்கள் தங்கள் பொன்னான நேரத்தை வீணடிக்கிறார்கள் என்று யாரும் சொன்னால் அவர்களை வக்கிர புத்திக்காரர்கள் என்றே சொல்ல முடியும்
மனித உடல் ஆரோக்கியத்திற்காக குறைந்தது ஒரு நாளைக்கு  மணி நேரம் தூங்கியாக வேண்டும் என்பதை ஒப்புக் கொள்கிறவர்கள் உள்ள ஆரோக்கியத்திற்காக சில மணிநேரங்கள் விளையாட்டுக்களிரும் பொழுது போக்குகளிலும் செலவழிக்க வேண்டும் என்று வற்புத்துகிறவர்கள் உடல் ஆரோக்கியத்தையும் உள்ள ஆரோக்கியத்தையும் ஒருங்கே தரும் தொழுகையில் ஒரு நாளைக்கு அதிகபட்சம் ஐந்து வேளையும் சேர்த்து  மணி நேரம் செலவழிப்பதை வீண் முயற்சி என்பார்களேயானால் அவர்கள் வீணர்களே என்றி வேறுயாராக இருக்க முடியும்
நாட்டின் பாதுகாப்பிற்காக ராணுவத்திற்கு நாட்டின் வருமானத்தில் பெரும் பகுதியை செலவிடுவதை நியாயப்படுத்துகிறவர்கள் எவ்வித செலவுமின்றி அதைப் போன்றதொரு பயிற்சியை அளிக்கும் தொழுகையை கொச்சைப்படுத்துகிறார்கள் என்றால் அவர்கள் அறிவீனார்களாக மட்டுமே இருக்கமுடியும்
ஆக முஸ்லிம்கள் தொழுகையைக் கொண்டும் நாஸ்திகர்கள் பெரிதாக நினைக்கும் இவ்வுலக வாழ்க்கையிலும் பெறற்கரிய பேறுகளைப் பெற்று பெருவாழ்வு வாழ்கிறார்கள் என்பதே உண்மையாகும்
நாஸ்திகர்கள் எண்ணுவதுபோல் முஸ்லிம்கள் ஏக இறை நம்பிக்கையின் அடிப்படையில் தங்கள் மீது விதிக்கப்பட்டுள்ள கட்டாயக் கடமையான ஐங்கால தொழுகைகளை நிறைவேற்றுவதால் இவ்வுலகில் எவ்வித நஷ்டமும் அடைவதில்லை
மாறாக நாஸ்திகர்கள் மிக அதிக முக்கியத்துவம் கொடுக்கும் அழிந்துபோகும் இவ்வுலக வாழ்க்கையிலும் பெறற்கரிய பேருகளையே பெற்று வருகின்றனர் என்பதை விரிவாகப் பார்த்தோம்
அதேபோல் இஸ்லாம் முஸ்லிம்கள் மீது விதித்துள்ள கடமைகள் அனைத்தும் நிறைவேற்றுவது கொண்டு இணையில்லாத ஒரே இறவைனின் பொருத்தத்தைப் பெற்றுக்கொள்ளவதோடு இவ்வுலகையும் முறையாக அனுபவித்தே வருகின்றனர்
உலகில் ஒரு சாரார் வறுமையிலேயே வாடுவதும் பிரிதொரு சாரார் மிதமிஞ்சிய செல்வத்தால் ஆடம்பர வாழ்வு வாழ்வதும் நாஸ்திகம் பிறக்க ஒரு காரணமாகும்
ஏழைகளுக்கும் அதேசமயம் செல்வந்தருக்கும் ஏற்புடையதான இதைவிட ஒரு உன்னத நடைமுறையை உலகம் தோன்றி இது நாள்வரை எந்த ஒரு மனிதனும் இயக்கமும் இஸமும் தந்துள்ளதாக எவரும் சுட்டிக்காட்ட இயலாது
பெர்னாட்ஷா கூறியதுபோல் இஸ்லாத்தை முறையாக செயல்படுத்தத் தவறும் முஸ்லிம்களைக் குற்றப்படுத்த முடியுமேல்லாது இறை கொடுத்த வாழ்க்கை நெறியான இஸ்லாமிய மார்க்கத்தைக் குறைகூற முடியாது
வருடத்தில் குறிப்பிட்ட ஒரு மாத முழுவதும் சூரிய உதயத்தறிகு சுமார் ஒன்றரை மணி நேரத்திற்கு முன்பிருந்து சூரியன் மறையும் வரை பகல் முழுவதும் உண்ணாமல் பருகாமல் சுகிக்காமல் தனது இச்சைகளைக் கட்டுப்படுத்திக் கொண்டிருப்பது நோன்பாகும்
உலகில் மக்களிடையே இடம்பெறும் பெரும் குற்றச்செயல்களுக்கு அடிப்படைக் காரணம் மேலே சொன்ன மூன்று காரியங்களில் மனிதன் தனது இச்சையைக் கட்டுப்படுத்த முடியாமையேயாகும்
இவற்றில் தனது இச்சையைக் கட்டுப்படுத்தும் பக்குவம் பெற்றவன் குற்றச் செயல்களிலிருந்து பெரும்பாலும் விலகி இருக்க முடியும் என்பதை நாஸ்திகர்களும் மறுக்க முடியாது
ஒரு செல்வந்தன் சகலமும் பெற்றிருந்தும் அந்த மாதத்தின் பகல்பொழுது முழுவதும் பசித்திருப்பதால் தாகித்திருப்பதால் ஏழைகள் பசியினால் அனுபவிக்கும் வேதனையை அறிந்து கொள்ளும் வாய்ப்பையும் அதன் மூலம் ஏழைகள் மீது இரக்கம் காட்டும் பண்பையும் நோன்பு வளர்க்கிறது
இங்கும் நாஸ்திகர்கள் எண்ணுவது போல் முஸ்லிம்கள் இவ்வுலகை நஷ்டப்படுத்திக் கொள்ளவில்லை மாறாக பேரின்பமும் பெரு வாழ்வுமே பெறுகின்றனர்
அடுத்து இஸ்லாம் விதித்துள்ள ஹஜ் கடமை பரந்து விரிந்து கிடக்கும் உலகின் பல பகுதிகளில் வாழும் மக்களில் வசதியும் வாய்ப்பும் உடையவர்கள் வருடத்தில் ஒரு முறை உலகின் மையப் பகுதியான மக்காவில் கூடி தங்கள் சகோதர அன்பை வளர்த்துக் கொள்ளவும் உலக ஒற்றுமையை வளர்க்கவுமான வாய்ப்பையும் பெறுகின்றனர்
இதேபோல் முஸ்லிம்கள் கடைபிடிக்கும் குர்ஆன் ஹதீஸ் அடிப்படையிலான எந்தச் செயலும் அவர்களுக்கு இவ்வுலகில் எவ்வித நஷ்டத்தையும் தருவதாக இல்லை அவர்களின் நியாயமான எவ்வித பங்கையும் இழப்பதாக இல்லை
சுருங்கச்சொல்லின் மனிதன் இவ்வுலக வாழ்க்கையை முறையாகவும் சரியாகவும் நேர்மையாகவும் முழுச் சுவையுடனும் அனுபவிப்பதற்கு இஸ்லாம் கூறும் ஒரே இறை நம்பிக்கையோ அந்த நம்பிக்கையின் அடிப்படையில் செயல்படுத்தப்படும் செயல்பாடுகளோ தடையாக இல்லை என்பதை நாஸ்திகர்களுக்குச் சொல்லிக்கொள்கிறோம்
குறைமதி படைத்த மனிதனால் கண்டுபிடிக்கப்பட்ட ஒரு விஞ்ஞானக் கருவியை பிறிதொரு மனிதன் பயன்படுத்த முற்படும்போது அதனைத் தயார் செய்தவனின் வழிகாட்டலை எவ்விதக் குறையும் இல்லாமல் தன் சொந்த யுக்தியை அதில் செலுத்தாமல் அப்படியே பின்பற்றும் போது அந்தக் கருவி எந்த நோக்கத்தோடு தயார் செய்யப்பட்டுள்ளதோ அதன் பலனை முழுமையாக அனுபவிக்க முடிகிறது
இதனை நாஸ்திகர்கள் மறுக்க மாட்டார்கள் அப்படியானால் நிறைமதியுள்ள இறைவன் அவன் படைத்த மனிதக் கருவியை குறைமதி படைத்த மனிதன் தம் யூகம் கொண்டு இயக்க முடியுமா
இன்று உலகில் ஏற்பட்டுள்ள சர்வ நாசங்களுக்கும் குழப்பங்களுக்கும் அமைதியின்மைக்கும் குறைமதி படைத்த மனிதன் தானே தனது வாழ்க்கைத்திட்டத்தை அமைத்துக் கொண்டதேயாகும்
மதங்கும் இஸங்களும் மனித யூகப்படி அமைந்தவையே இவை மனித அபிப்பிராயத்தில் நலன் விளைவிப்பது போன்ற தோற்றத்தை உண்டாக்கினாலும் உண்மையில் நலன் விளைவிப்பவை அல்ல
ஓவ்வொரு நபிக்கும் இறைவனிடமிருந்து நேர்வழி கொடுக்கப்பட்டது நபிமார்கள் தங்கள் சொந்த மனித யூகத்தை மக்களுக்கு மார்க்கமாகப் போதிக்கவில்லை
ஆனால் ஒவ்வொரு நபிக்கும் பின்னால் அந்த நபிமார்களைப் பின்பற்றியவர்கள் தங்கள் மனித யூகங்களை மார்க்கத்தில் புகுத்தி இறைவன் கொடுத்த ஒரே நேர்வழி பல மதங்களாக உருவெடுக்க வழி வகுத்துள்ளனர்
அதாவது மனிதனின் வாழ்க்கை நெறியாக இறைவன் பல மதங்களைக் கொடுக்கவில்லை இறைவன் கொடுத்தது ஒரே ஒரு வாழ்க்கை நெறியைத்தான் மனிதர்களே தங்கள் சொந்தக்கற்பனை கொண்டு பல மதங்களைத் தோற்றுவித்துள்ளார்கள்
என ஆய்ந்து பகுத்துணர்ந்து நேர்வழ முஸ்லிம்கள் ஒரே இறை நம்பிக்கையால் அந்த ஒரே இறைவனது கட்டளைகளைச் செயல்படுத்துவதால் இவ்வுலகில் எவ்வித இழப்பையும் ஏற்படுத்திக் கொள்ளவில்லை என்பதை அறிந்தோம்
இறைவன் மீது பூரண நம்பிக்கை உள்ள ஒருவன் இவ்வுலகில் எவ்வளவு பெரியதொரு செயற்கரிய செயலைச் சாதித்தாலும் அது இறைவனின் அருட் கொடையால் ஆனது என அமைதி அடைகிறான்
அதே சயமம் ஒரு நாஸ்திகர் ஒரு சாதனையை நிகழ்த்திவிட்டால் இவர் மீதுதான் அவருக்கு முழு நம்பிக்கை இருக்குமேயல்லாது தன்னை ஆட்டிப்படைக்கும் இறை சக்தி மீது அவருக்கு நம்பிக்கை இல்லை எனவே அவரிடம் அவரை அறியாமலேயே அகங்காரமும் ஆணவமும் குடி கொள்ளும் என்பதை நாஸ்திகர்களும் மறுக்க முடியாது ஒரு சாதனையின் முழுப் பொறுப்பும் தன்னைச் சார்ந்ததே வேறு யாரும் கிடையாது என்ற மேல் எண்ணமே அவரை அகங்காரமும் ஆணவமும் கொள்ளச் செய்து விடும் பின் எங்கே பணிவு ஏற்படும்
நாஸ்திகர்களின் நம்பிக்கைப்படி இறைவனோ மறு உலக வாழ்க்கையோ இல்லை என்று ஒரு வாதத்திற்கு ஒப்புக் கொண்டாலும் இதனால் ஆஸ்திகர்கள் குறிப்பாக முஸ்லிம்கள் இவ்வுலகில் எவ்வித நஷ்டமும் அடையவில்லை
ஆனால் நாஸ்திகர்களின் நம்பிக்கைக்கு மாற்றமாக இறைவன் ஒருவன் இருந்து மறுமை வாழ்க்கையும் உண்டென்றால் அதனால் பெரும் நஷ்டம் அடையப் போவது நாஸ்திகர்களே என்பதையும் தெளிவாக விளக்கிவிட்டோம்
எனவே இறை நம்பிக்கையற்ற நிலை இவ்வுலக வாழ்க்கையையும் பாதிக்கிறது மட்டுமல்லாமல் மறு உலகிலும் ஈடு செய்ய முடியாத பெரும் நஷ்டத்தை உண்டாக்குகிறது இதனை நாஸ்திகர்கள் உணர வேண்டும்
நாஸ்திகர்களுக்கு நாஸ்திக எண்ணம் ஏற்பட அடிப்படைக் காரணமே மனித சமுதாயத்தின் மீது அவர்களுக்கு இருக்கும் ஆழ்ந்த பற்றேயாகும்
மனித சமுதாயத்தின் மீது அவர்களுக்குள்ள அக்கறையை நாம் மறுக்க முடியாது மனித சமுதாயம் உய்ய வேண்டும் என்ற ஒரே நோக்கமே அவர்களின் இலட்சியம் என்பதிலும் ஐயமில்லை
முறையான சிந்தனையற்றவர்கள் மட்டுமே மதங்களின் பெயரால் முன்னோர்களான மனிதர்களினால் உருவாக்கப்பட்ட மூட நம்பிக்கைகளிலும் மூடச்சடங்குகளிலும் மூழ்குகின்றனர்
அதே சமயம் சிந்திக்கும் ஆற்றலைப் பெற்றுள்ள நாஸ்திகர்கள் தங்களின் சிந்தனா சக்தியை முறைப் படுத்துவார்களேயானால் மனிதனால் உருவாக்கப்பட்டுள்ள மதங்களுக்கும் இறைவனால் கொடுக்கப்பட்டுள்ள மார்க்கத்திற்கும் உள்ள வேறுபாட்டை அறிந்து கொள்ள முடியும்
மாற்று மதத்தார்கள் தங்களின் முன்னோர்களின் பெயரால் நடைமுறைப் படுத்தும் மூட நம்பிக்ககைளைப் போல்மூடச் சடங்குகளைப் போல் இவர்களும் விட்டு விடவேண்டும்
முன்னைய நபிமார்களின் நேர்வழி மனிதக் கரங்களால் கறைபட்டு பல மதங்களாக மாறியது போல் முழுமை பெற்ற இஸ்லாமிய நெறியும் மனிதக் கரங்களால் கறைபட்டு மதமாக பரிணாமித்துள்ளது என்பதை உணர்ந்து திருந்த முன்வர வேண்டும்
மனிதர்களே நிச்சயமாக நாம் உங்களை பூமியில் வசிக்கச் செய்தோம் அதில் உங்களுக்கு வாழ்க்கை வசதிகளையும் ஆக்கித்தந்தோம் எனினும் நீங்கள் நன்றி செலுத்துவதோ மிகவும் சொற்பமேயாகும்
நபியே நீர் கூறுவீராக் கியாம நாள் வரை அல்லாஹ் உங்கள் மீது இரவை நிரந்தரமாக இருக்கும்படிச் செய்து விட்டால் உங்களுக்குப் பகலின் வெளிச்சத்தைக் கொண்டுவரக் கூடியவன் அல்லாஹ்வை அன்றி நாயன் உண்டா என்பதை நீங்கள் சிந்தித்துப் பார்த்தீர்களா
இன்னும் அவன் தன் ரஹ்மத்தினால் உங்களுக்கு இரவையும் பகலையும் உண்டாக்கினான் இரவு நீங்கள் அதில் ஓய்வு பெறும் பொருட்டு பகல் நீங்கள் அதில் அவன் அருளைத் தேடும் பொருட்டும் உண்டாக்கினான்
இதற்காக அவனுக்கு நன்றி செலுத்துவீர்களாக  கால் நடைகளையும் அவனே படைத்தான் அவற்றில் உங்களுக்குக் கத கதப்புள்ள ஆடையளிகளும் இன்னும் பல பலன்களும் இருக்கின்றன் அவற்றிலிருந்து நீங்கள் புசிக்கவும் செய்கிறீர்கள்
அவற்றை நீங்கள் மாலை நேரத்தில் வீட்டுக்குத் திரும்பி ஓட்டி வரும் போதும் காலை நேரத்தில் மேய்ச்சலுக்காக அவிழ்த்துவிடும் போதும் அவற்றில் உங்களுக்குப் பொலிவும் அழகுமிருக்கிறது
மேலும் மிக்க கஷ்டத்துடனன்றி நீங்கள் சென்றடைய முடியாத ஊர்களுக்கு அவை உங்களுடைய சுமைகளைச் சுமந்து செல்கின்றன நிச்சயமாக உங்களுடைய இறைவன் மிக இரக்கமுடையவன் அன்பு மிக்கவன்
இன்னும் நேர் வழிகாட்டுதல் அல்லாஹ்வின் மீதே இருக்கிறது அவனருளை அடைய முடியாத தவறான பாதைகளும் இருக்கின்றன மேலும் அல்லாஹ் நாடினால் உங்கள் அனைவரையும் நிச்சயமாக நேர்வழியில் சேர்த்துவிடுவான்
அவனே வானத்திலிருந்து மழையைப் பொழியச் செய்கிறான் அதிலிருந்து உங்களுக்கு அருந்தும் நீரும் இருக்கிறது அதிலிருந்து உங்கள் கால்நடைகளை மேய்ப்பதற்கான மரங்கள் மற்றும் புற்பூண்டுகளும் உண்டாகி அதில் இருக்கின்றன
அதனைக் கொண்டே விவசாயப் பயிர்களையும் ஒலிவன்ஜைத்தூன் மரத்தையும் பேரீத்த மரங்களையும் திராட்சைக் கொடிகளையும் இன்னும் எல்லாவகைக் கனிவர்க்கங்களிலிருந்தும் அவன் உங்களுக்காக விளைவிக்கிறான் நிச்சயமாக இதில் சிந்திக்கும் மக்கள் கூட்டத்தாருக்குத் தக்க அத்தாட்சி இருக்கிறது
இன்னும் அவனே இரவையும் பகலையும் சூரியனையும் சந்திரனையும் உங்கள் நலன்களுக்கு வசப்படுத்திக் கொடுத்துள்ளான் அவ்வாறே நட்சத்திரங்களும் அவன் கட்டளைப்படியே வசப்படுத்தப்பட்டுள்ளன நிச்சயமாக இதிலும் ஆய்ந்தறியக் கூடிய மக்கள் கூட்டத்தாருக்குத் தக்க அத்தாட்சிகள் இருக்கின்றன
இன்னும் பூமியில் அவன் படைத்திருப்பன பல விதமான நிறங்களையுடைய செடி கொடிகள் பிராணிகள் பறவைகள் போன்றவையுமாகும் நிச்சயமாக இதில் அல்லாஹ்வின் அருள் கொடைகளை நன்றியுடன் நினைவு கூரும் மக்களுக்குத் தக்க அத்தாட்சியுள்ளது
நீங்கள் கடலிலிருந்து நயமும் சுவையுமுள்ள மீன் போன்ற மாமிசத்தை புசிப்பதற்காகவும் நீங்கள் அணிந்து கொள்ளக்கூடிய ஆபரணத்தை அதிலிருந்து நீங்கள் வெளிப்படுத்தவும் அவன் தான் அதனையும் கடலையும் வசப்படுத்தித் தந்தான் இன்னும் அதில் தண்ணீரைப் பிளந்து கொண்டு செல்லும் கப்பலை நீங்கள் காணுகிறீர்கள் பல்வேறு இடங்களுக்குச் சென்று அவன் அருட்கொடையை நீங்கள் தேடவும் நீங்கள் நன்றி செலுத்தும் பொருட்டும் அதை இவ்வாறு வசப்படுத்திக் கொடுத்தான்
வழிகாட்டும் அடையாளங்களையும் வழி காட்டுவதற்காக அவன் அமைத்துள்ளான் நட்சத்திரங்களைக் கொண்டும் பிரயாணிகளாகிய அவர்கள் வழிகளை அறிந்து கொள்கிறார்கள்